**Ministru kabineta noteikumu projekta “Grozījumi Ministru kabineta 2008. gada 25. novembra noteikumos Nr.972 “Ceļu drošības audita noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2019. gada 23. oktobra Direktīva (ES) 2019/1936, ar ko groza Direktīvu 2008/96/EK par ceļu infrastruktūras drošības pārvaldību (turpmāk – Direktīva 2019/1936), Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2008. gada 25. novembra noteikumos Nr.972 “Ceļu drošības audita noteikumi”” (turpmāk – Projekts) ir izstrādāts, lai pārņemtu Direktīvas 2019/1936 prasības attiecībā par ceļu satiksmes drošības auditu veikšanu. Projekts paredz paplašināt tvērumu, kādiem ceļiem ir nepieciešams veikt ceļu drošības auditu (turpmāk – audits) – valsts galvenajiem valsts autoceļiem tiek paredzēts, ka papildus tiek veikta arī 5. audita stadija. Ņemot vērā, ka gandrīz visi valsts galvenie autoceļu posmi ietilpst Eiropas autoceļu tīklā, kā arī VSIA “Latvijas Valsts ceļi” jau šobrīd pēc būtības visiem valsts galvenā autoceļa posmiem veic 5. audita stadiju, un ņemot vērā, ka audita izmaksas proporcionāli būvniecības izmaksām ir neicīgas, šai normai nav būtiskas ietekmes uz valsts un pašvaldību budžetiem. Projekts arī paredz, ka arī ceļiem, kas atrodas ārpus apdzīvotas vietas, kuri neapkalpo īpašumus, kas ar tiem robežojas, un kuri izbūvēti, izmantojot Eiropas Savienības finansējumu, izņemot ceļus, kas nav paredzēti mehāniskajiem transportlīdzekļiem, komersantu un māju ceļus – tiek veikta 1., 2., 3., 4. un 5. audita stadija. Ceļi, kuri neapkalpo īpašumus, ir tādi ceļi, kuriem nav pievienojumi uz blakusteritorijām (piemēram uz lauksaimniecības zemēm un saimniecībām, degvielas uzpildes stacijām, dzīvojamām mājām, lauku viensētām, uzņēmumiem u.tml.). Viens šāda ceļa veida piemērs ir ātrgaitas ceļš. Ņemot vērā, ka šādu ceļu Latvijā vēl nav, šai normai nav ietekmes uz valsts un pašvaldību budžetiem. Papildus projekts nodrošina, ka, veicot ceļu drošības auditu, tiek pastiprināti vērtētas mazaizsargāto ceļu satiksmes dalībnieku vajadzības. Pēc Satiksmes ministrijas iniciatīvas projekts paredz precizēt terminus un paplašina tvērumu, ka 3.  audita stadija tiek veikta ar ceļu satiksmi saistītu objektu būvprojektiem, kuros tiek paredzēts ceļš tikai mazaizsargāto ceļu satiksmes dalībnieku (gājēju, velosipēdu, elektroskrejriteņu vai divriteņu mehānisko transportlīdzekļu vadītāju) satiksmei. Liela daļa ceļu pārvaldītāji jau šobrīd paredz, ka ceļiem, kas paredzēti tikai mazaizsargātajiem ceļu satiksmes dalībniekiem, nepieciešams veikt 3. audita stadiju. Jānorāda, ka 3. audita stadiju pasūta būvprojekta izstrādātājs, tamdēļ šādai prasībai nav ietekmes uz valsts un pašvaldību budžetiem.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Ceļu satiksmes drošības direkcija”, VSIA “Latvijas Valsts ceļi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz ceļu pārvaldītājiem, ceļu projektētājiem, ceļu drošības auditoriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2019. gada 23. oktobra Direktīva (ES) 2019/1936, ar ko groza Direktīvu 2008/96/EK par ceļu infrastruktūras drošības pārvaldību [publicēta “Eiropas Savienības Oficiālajā Vēstnesī L 305, 26.11.2019.]. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2019. gada 23. oktobra Direktīva (ES) 2019/1936, ar ko groza Direktīvu 2008/96/EK par ceļu infrastruktūras drošības pārvaldību [publicēta “Eiropas Savienības Oficiālajā Vēstnesī L 305, 26.11.2019.]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2019/1936 1. panta 2. punkts | Ministru kabineta 2008. gada 25. novembra noteikumu Nr.972 “Ceļu drošības audita noteikumi” 9.1., 9.2. apakšpunkts, projekta 4. punkts. | Grozījumi tiek veikti, ietverot pārņemšanu pilnībā. | Neparedz stingrākas prasības. |
| Direktīvas 2019/1936 1. panta 3. punkts | Projekta 5. punkts | Grozījumi tiek veikti, ietverot pārņemšanu pilnībā. | Neparedz stingrākas prasības. |
| Direktīvas 2019/1936 II pielikuma b. punkta n) apakšpunkts | Projekta 8. punkts | Grozījumi tiek veikti, ietverot pārņemšanu pilnībā. | Neparedz stingrākas prasības. |
| Direktīvas 2019/1936 II pielikuma c. punkta h) apakšpunkts | Projekta 9. punkts | Grozījumi tiek veikti, ietverot pārņemšanu pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pārējās Direktīvas 2019/1936 normas par ceļu drošības audita procedūru tiks pārņemtas ar grozījumiem Ministru kabineta 2007. gada 10. jūlija noteikumos Nr. 482 “Ceļu drošības auditoru sertificēšanas kārtība”.Pārējo Direktīvas 2019/1936 normu pārņemšanai nepieciešams deleģējums Ceļu satiksmes likumā un attiecīgi jauni Ministru kabineta noteikumi, kas noteiks kārtību, kā tiek veikts tīkla mēroga ceļu satiksmes drošības novērtējums, un jauni Ministru kabineta noteikumi, kas noteiks kārtību, kā tiek veikta ceļa drošības inspekcija. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1. apakšpunktam sabiedrībai dota iespēja rakstiski sniegt viedokli par Projektu tā izstrādes stadijā. |
| 2. | Sabiedrības līdzdalība projekta izstrādē | Ministru kabineta noteikumu projekts un tā sākotnējās ietekmes novērtējuma ziņojums (anotācija) 2021. gada 19. maijā tika ievietots tīmekļa vietnē:<https://www.sam.gov.lv/lv/jaunums/grozijumi-ministru-kabineta-2008-gada-25-novembra-noteikumos-nr-972-celu-drosibas-audita-noteikumi> |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība "Ceļu satiksmes drošības direkcija" un valsts sabiedrība ar ierobežotu atbildību “Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti.Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.Projekts tiks īstenots esošo cilvēkresursu ietvaros. |
| 3. | Cita informācija | Nav. |

Satiksmes ministrs T. Linkaits

Vīza:

Valsts sekretāre I.Stepanova